b'\n_START_ARTICLE_\nULEB Eurocup 2008\xe2\x80\x932009\n_START_PARAGRAPH_\nULEB Eurocup 2008\xe2\x80\x9309 oli seitsem\xc3\xa4s kausi, joka j\xc3\xa4rjestettiin nimell\xc3\xa4 ULEB Eurocup. Joukkueita oli 48 ja 22 maata. Edelliskauteen verrattuna joukkueiden m\xc3\xa4\xc3\xa4r\xc3\xa4\xc3\xa4 siis pudotettiin kuudella. Sarjassa pelasi my\xc3\xb6s kaksi suomalaista, Teemu Rannikko, jonka joukkueena oli Khimki BC sek\xc3\xa4 Shawn Huff, joka pelasi Maroussissa. Kauden voitti liettualainen BC Lietuvos Rytas.\n_START_SECTION_\nEnsimm\xc3\xa4inen karsintakierros\n_START_PARAGRAPH_\n16 joukkuetta pelasivat kaksiosaiset ottelut, joiden voittaja p\xc3\xa4\xc3\xa4si seuraavalle kierrokselle. Joukkue, jolla oli enemm\xc3\xa4n yhteispisteit\xc3\xa4 tehtyn\xc3\xa4 p\xc3\xa4\xc3\xa4si jatkoon. Parien h\xc3\xa4vi\xc3\xa4j\xc3\xa4t joutuivat pelaamaan EuroChallengeen. Viel\xc3\xa4 t\xc3\xa4ss\xc3\xa4 vaiheessa FIBA Europe oli sarjan s\xc3\xa4rjest\xc3\xa4j\xc3\xa4. Ottelut pelattiin 14. lokakuuta \xe2\x80\x93 21. lokakuuta._NEWLINE_Italian koripalloliitto ei antanut Orlandina Basketille liigalisenssi\xc3\xa4, jonka takia Benetton Treviso p\xc3\xa4\xc3\xa4si suoraan lohkovaiheeseen. My\xc3\xb6s Fribourg Olympic p\xc3\xa4\xc3\xa4si suoraan jatkoon, mutta se joutui menem\xc3\xa4\xc3\xa4n toiselle karsintakierrokselle.\n_START_SECTION_\nToinen karsintakierros\n_START_PARAGRAPH_\nMukana oli 16 joukkuetta: kahdeksan ensimm\xc3\xa4iselt\xc3\xa4 karsintakierrokselta mukaan p\xc3\xa4\xc3\xa4ssytt\xc3\xa4, sek\xc3\xa4 kahdeksan automaattisesti valittua joukkuetta. Samalla tapaa olivat ottelut nytkin kaksiosaisia ja enemm\xc3\xa4n pisteit\xc3\xa4 tehnyt joukkue p\xc3\xa4\xc3\xa4si jatkoon. Kahdeksan jatkoonmennytt\xc3\xa4 joukkuetta osallistuivat Eurocupin runkosarjaan ja h\xc3\xa4vinneet joutuivat EuroChallengeen. Ottelut pelattiin 4. marraskuuta \xe2\x80\x93 11. marraskuuta.\n_START_SECTION_\nRunkosarja\n_START_PARAGRAPH_\nMukana oli yhteens\xc3\xa4 32 joukkuetta; 24 automaattisesti p\xc3\xa4\xc3\xa4ssytt\xc3\xa4 joukkuetta, sek\xc3\xa4 kahdeksan karsintojen kautta p\xc3\xa4\xc3\xa4ssytt\xc3\xa4. T\xc3\xa4st\xc3\xa4 l\xc3\xa4htien sarjaa yll\xc3\xa4piti ULEB. Joukkueet jaettiin nelj\xc3\xa4n joukkueen lohkoihin, jolloin lohkoja oli yhteens\xc3\xa4 kahdeksan. Joukkueet pelasivat kahdesti toisiaan vastaan ja lohkojen kaksi parasta p\xc3\xa4\xc3\xa4siv\xc3\xa4t jatkoon. Pelit pelattiin 25. marraskuuta \xe2\x80\x93 13. tammikuuta.\n_START_SECTION_\nLast 16\n_START_PARAGRAPH_\nEnsimm\xc3\xa4ist\xc3\xa4 kertaa historiassa pelattiin 16:n parhaan joukkueen kesken karsinta. Joukkueet jaettiin nelj\xc3\xa4\xc3\xa4n nelj\xc3\xa4n joukkueen lohkoon, joiden kaksi parasta p\xc3\xa4\xc3\xa4siv\xc3\xa4t seuraavaan vaiheeseen. Pelit pelattiin 27. tammikuuta \xe2\x80\x93 10. maaliskuuta.\n_START_SECTION_\nFinal Eight\n_START_PARAGRAPH_\nLohkohen ykk\xc3\xb6set pelasivat toisen lohkon kakkoseksi tullutta vastaan pelin. Pelin voittaja eteni semifinaaliin, jossa se pelasi uuden pelin, jonka voittaja p\xc3\xa4\xc3\xa4si loppuotteluun. Turnaus pelattiin Torinossa 9. huhtikuuta \xe2\x80\x93 12. huhtikuuta.'